text: Sumqayıtda Üzeyir Hacıbəyov küçəsində(keçmiş Şərq bazarı) yerləşən filialı hazırda mənim fikrimcə şəhərin ən yaxşı super marketidir. İşçilərin hər biri öz işini düzgün icra edir və müştərini narahat edəcək bütün hərəkətlərdən çəkinirlər. Məhsul çeşidliliyi ilə bağlı bəzən problemlər olsa da ümumi olaraq supermarketin imicinə çox böyük təsiri yoxdur. Buna baxmayaraq super marketin çöl hissəsində baş verənlərdən rəhbərliyin ya heç bir xəbəri yoxdur, ya da sadəcə önəm vermirlər. Söhbət super marketdən çıxan müştərilərin parklama duracağında yalançı parklama işçilərinin müştəriləri bezdirməsindən gedir. Pul vermədikdə (hansı ki super marketin öz pulsuz duracağında parklama edirik) həmin şəxslər yüngül davranışlar sərgiləmək və kobud ifadələr işlətməkdən çəkinmirlər.